ข้อบังคับสภาทนายความข้อบังคับสภาทนายความว่าด้วยการเลือกตั้งนายกและกรรมการสภาทนายความพ.ศ. ๒๕๒๙ อาศัยอำนาจตามความในมาตรา ๑๘ มาตรา ๒๗ (๓)และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติสภาทนายความ พ.ศ. ๒๕๒๘ คณะกรรมการสภาทนายความออกข้อบังคับว่าด้วยการเลือกตั้งนายกและกรรมการสภาทนายความไว้ดังต่อไปนี้ข้อ ๑ ข้อบังคับนี้เรียกว่า ข้อบังคับสภาทนายความว่าด้วยการเลือกตั้งนายกและกรรมการสภาทนายความ พ.ศ. ๒๕๒๙ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปส่วนที่ ๑การเตรียมการเลือกตั้ง ตอนที่ ๑คณะกรรมการเลือกตั้ง ข้อ ๓ การเลือกตั้งนายกและกรรมการสภาทนายความจะกระทำได้ต่อเมื่อประธานคณะกรรมการมรรยาททนายความได้ประกาศให้มีการเลือกตั้งนายกและกรรมการสภาทนายความแล้วโดยจะต้องประกาศก่อนวันเลือกตั้งไม่น้อยกว่า ๙๐ วันให้ประธานคณะกรรมการมรรยาททนายความแต่งตั้งคณะกรรมการเพื่อดำเนินการเลือกตั้งขึ้นเรียกว่า คณะกรรมการอำนวยการเลือกตั้งโดยมีผู้อำนวยการเลือกตั้งเป็นประธานและจะต้องประกาศรายชื่อผู้อำนวยการเลือกตั้งและคณะกรรมการอำนวยการเลือกตั้งให้สมาชิกสภาทนายความทราบก่อนวันเลือกตั้งไม่น้อยกว่า๙๐ วันเช่นกันคณะกรรมการอำนวยการเลือกตั้งต้องเป็นผู้มีคุณสมบัติตามมาตรา ๕๔ วรรคสองของพระราชบัญญัติทนายความ พ.ศ. ๒๕๒๘และจะต้องไม่เป็นผู้สมัครรับเลือกตั้งเป็นนายกหรือกรรมการสภาทนายความในการเลือกตั้งคราวนั้นข้อ ๔ ให้คณะกรรมการอำนวยการเลือกตั้งมีอำนาจหน้าที่แต่งตั้งคณะกรรมการกเลือกตั้งประจำภาค คณะกรรมการเลือกตั้งประจำจังหวัด เจ้าหน้าที่ผู้ดำเนินการเลือกตั้งทั่วไปและคณะอนุกรรมการอื่นตามที่เห็นสมควรเพื่อดำเนินการเกี่ยวกับการเลือกตั้งนายกและกรรมการสภาทนายความให้เป็นไปด้วยความถูกต้องเรียบร้อยตามข้อบังคับคณะกรรมการเลือกตั้งประจำภาค คณะกรรมการเลือกตั้งประจำจังหวัดเจ้าหน้าที่ผู้ดำเนินการเลือกตั้งทั่วไปและคณะอนุกรรมการที่ได้รับแต่งตั้งให้ทำหน้าที่เกี่ยวกับการเลือกตั้งจะต้องไม่เป็นผู้สมัครรับเลือกตั้งเป็นนายกหรือกรรมการสภาทนายความในการเลือกตั้งคราวนั้นตอนที่ ๒การประกาศวันเลือกตั้งและระยะเวลารับสมัคร ข้อ ๕ ให้ผู้อำนวยการเลือกตั้งประกาศกำหนดวันเลือกตั้งและระยะเวลารับสมัครตามแบบส.ท. ๕ และให้ปิดประกาศดังกล่าวไว้ ณ ที่ทำการสภาทนายความสำนักงานผู้แทนสภาทนายความประจำภาค สำนักงานผู้แทนสภาทนายความประจำจังหวัดศาลชั้นต้นทุกศาลและที่สาธารณะซึ่งเห็นได้ง่ายตามที่เห็นสมควร เพื่อให้สมาชิกสภาทนายความทราบโดยทั่วกันข้อ ๖ การประกาศกำหนดวันเลือกตั้งและระยะเวลารับสมัครต้องกระทำก่อนวันเลือกตั้งไม่น้อยกว่า ๖๐ วันระยะเวลารับสมัครจะต้องกำหนดไว้ไม่น้อยกว่า ๗ วัน และไม่เกิน ๑๕ วันโดยกำหนดวันสุดท้ายของระยะเวลารับสมัครไว้ก่อนวันเลือกตั้งไม่น้อยกว่า ๓๐ วันตอนที่ ๓หน่วยเลือกตั้งและที่เลือกตั้ง ข้อ ๗ ให้กำหนดหน่วยเลือกตั้งขึ้นภายในเขตจังหวัดทุกจังหวัดโดยให้ผู้อำนวยการเลือกตั้งประกาศหน่วยเลือกตั้งตามแบบ ส.ท. ๖ในกรณีที่มีเหตุสมควรที่จะต้องเปลี่ยนแปลงหน่วยเลือกตั้งที่ได้ประกาศไว้ให้ผู้อำนวยการเลือกตั้งประกาศเปลี่ยนแปลงหน่วยเลือกตั้งโดยใช้แบบ ส.ท. ๗ข้อ ๘ ให้ผู้อำนวยการเลือกตั้งประกาศระบุที่เลือกตั้งของแต่ละหน่วยเลือกตั้งโดยใช้แบบส.ท. ๘ และให้ปิดประกาศดังกล่าวไว้ ณ ที่ทำการสภาทนายความสำนักงานผู้แทนสภาทนายความประจำภาค สำนักงานผู้แทนสภาทนายความประจำจังหวัดศาลชั้นต้นทุกศาลและที่สาธารณะซึ่งเห็นได้ง่ายในเขตของหน่วยเลือกตั้งและที่เลือกตั้งหรือบริเวณใกล้เคียงไม่น้อยกว่าสิบห้าวันก่อนวันเลือกตั้งข้อ ๙ ที่เลือกตั้งต้องเป็นที่ซึ่งผู้เลือกตั้งเข้าออกได้ง่ายมีความเหมาะสมและขนาดพอที่จะทำการเลือกตั้งได้สะดวกเพื่อให้ผู้เลือกตั้งไปทำการเลือกตั้งและตรวจดูบัญชีรายชื่อผู้เลือกตั้งได้ง่ายถ้าสามารถใช้สาธารณสถานได้ก็จะเป็นการเหมาะสมข้อ ๑๐ ให้คณะกรรมการเลือกตั้งและเจ้าหน้าที่ผู้ดำเนินการเลือกตั้งจัดเตรียมหาเครื่องประกอบสำหรับที่เลือกตั้งไว้ให้พร้อมก่อนวันเลือกตั้งเช่น โต๊ะ เก้าอี้ สำหรับคณะกรรมการและเจ้าหน้าที่ ที่วางหีบบัตรเลือกตั้ง กระดานดำหรือสิ่งอื่นที่ใช้แทนได้ป้ายปิดประกาศชื่อผู้สมัคร ป้ายบอกที่เลือกตั้ง เครื่องประกอบคูหาลงคะแนนนอกจากนี้ให้จัดหาน้ำหมึก ปากกา ดินสอ กระดาษ ชอล์ค ครั่ง กาว หรือแป้งเปียกและสิ่งอื่น ๆ ที่จำเป็นต้องใช้ไว้ด้วยการจัดทำอุปกรณ์และเครื่องใช้ตามความในวรรคแรกและวรรคสองให้ดำเนินการโดยวิธีการประหยัดและหากจะขอยืมจากส่วนราชการที่จัดการเลือกตั้งสมาชิกสภาของท้องถิ่นในจังหวัดที่มีการเลือกตั้งอยู่แล้วได้ก็จะเป็นการดีข้อ ๑๑ ให้คณะกรรมการเลือกตั้งประจำจังหวัดจัดทำเครื่องหมายแสดงบริเวณโดยรอบที่เลือกตั้งของทุกหน่วยเลือกตั้งโดยทำป้ายบอกบริเวณที่กำหนดทั้งนี้ เพื่อป้องกันมิให้ผู้ใดชักชวนขอคะแนนหรือปิดประกาศโฆษณาเพื่อการเลือกตั้งข้อ ๑๒ ให้คณะกรรมการเลือกตั้งประจำจังหวัดปิดป้ายบอกที่เลือกตั้งไว้ทางด้านหน้าของที่เลือกตั้งทุกแห่งข้อ ๑๓ ให้คณะกรรมการเลือกตั้งและเจ้าหน้าที่ผู้ดำเนินการเลือกตั้งจัดทำคูหาลงคะแนนในที่เลือกตั้งให้เสร็จเรียบร้อยก่อนวันเลือกตั้งและให้ตรวจตราความเรียบร้อยด้วยคูหาลงคะแนนให้จัดทำตามความเหมาะสมกับสภาพท้องที่เพื่อให้ผู้เลือกตั้งไปลงคะแนนได้โดยไม่เป็นการเปิดเผยข้อ ๑๔ ในที่เลือกตั้งอย่างน้อยให้มีประกาศรายชื่อผู้สมัครพร้อมเครื่องหมายประจำตัวผู้สมัครติดตั้งไว้ให้ผู้เลือกตั้งมองเห็นได้ชัดเจนขณะอยู่ในคูหาลงคะแนนเพื่ออำนวยความสะดวกแก่ผู้เลือกตั้งในการลงคะแนนเสียงเลือกตั้งแต่ห้ามมิให้ปิดประกาศรายชื่อผู้สมัครและเครื่องหมายประจำตัวผู้สมัครไว้ในคูหาลงคะแนนตอนที่ ๔การประชาสัมพันธ์ ข้อ ๑๕ ให้ผู้อำนวยการเลือกตั้งประชาสัมพันธ์ถึงการเลือกตั้งให้สมาชิกสภาทนายความได้ทราบโดยทั่วกันตามวิธีที่เห็นสมควรตอนที่ ๕คณะกรรมการเลือกตั้งประจำภาคคณะกรรมการเลือกตั้งประจำจังหวัด ข้อ ๑๖ การแต่งตั้งคณะกรรมการเลือกตั้งประจำภาคและคณะกรรมการเลือกตั้งประจำจังหวัดตามข้อ๔ ให้แต่งตั้งจากทนายความซึ่งมีสำนักงานตามที่จดทะเบียนไว้ต่อสภาทนายความในเขตภาคหรือจังหวัดนั้นๆข้อ ๑๗ ก่อนวันเลือกตั้งไม่น้อยกว่าสิบวันให้คณะกรรมการเลือกตั้งประจำจังหวัดแต่งตั้งเจ้าหน้าที่ผู้ดำเนินการเลือกตั้งประจำหน่วยเลือกตั้งทุกหน่วยในจังหวัดนั้นๆ เพื่อดำเนินการเลือกตั้งให้เป็นไปด้วยความเรียบร้อยและถูกต้องตามข้อบังคับนี้แล้วรายงานให้คณะกรรมการเลือกตั้งประจำภาคและผู้อำนวยการเลือกตั้งทราบข้อ ๑๘ การแต่งตั้งคณะกรรมการเลือกตั้งประจำภาคคณะกรรมการเลือกตั้งประจำจังหวัด และเจ้าหน้าที่ผู้ดำเนินการเลือกตั้งประจำหน่วยเลือกตั้งให้ประกาศตามแบบส.ท. ๑๒ และมีหนังสือแจ้งให้ผู้ได้รับการแต่งตั้งทราบตามแบบ ส.ท. ๑๓ให้ผู้อำนวยการเลือกตั้งปิดประกาศการแต่งตั้งคณะกรรมการเลือกตั้งประจำภาค คณะกรรมการเลือกตั้งประจำจังหวัดและเจ้าหน้าที่ผู้ดำเนินการเลือกตั้งประจำหน่วยเลือกตั้งไว้ ณ ที่ทำการสภาทนายความสำนักงานผู้แทนสภาทนายความประจำภาค สำนักงานผู้แทนสภาทนายความประจำจังหวัดและที่เลือกตั้งของหน่วยเลือกตั้งหรือบริเวณใกล้เคียงกันข้อ ๑๙ การแต่งตั้งคณะกรรมการเลือกตั้งประจำภาคและคณะกรรมการเลือกตั้งประจำจังหวัดให้ผู้อำนวยการเลือกตั้งพิจารณาแต่งตั้งจากผู้ที่เห็นว่าจะปฏิบัติหน้าที่ได้โดยไม่เสื่อมเสียแก่ความยุติธรรมและควรจะเป็นผู้ซึ่งมีคุณสมบัติและไม่มีลักษณะต้องห้ามตามมาตรา๓๕ (๕) (๖) (๗) และ (๘) ของพระราชบัญญัติทนายความ พ.ศ. ๒๕๒๘การแต่งตั้งเจ้าหน้าที่ผู้ดำเนินการเลือกตั้งประจำหน่วยเลือกตั้งควรพิจารณาแต่งตั้งจากบุคคลที่เห็นว่าจะปฏิบัติหน้าที่ได้โดยไม่เสื่อมเสียแก่ความยุติธรรมและควรแต่งตั้งจากบุคคลซึ่งมีภูมิลำเนาอยู่ในเขตที่หน่วยเลือกตั้งนั้นตั้งอยู่ข้อ ๒๐ คณะกรรมการเลือกตั้งและเจ้าหน้าที่ผู้ดำเนินการเลือกตั้งซึ่งผู้อำนวยการเลือกตั้งได้ประกาศแต่งตั้งไว้แล้วต่อมาปรากฏว่าผู้ใดเป็นผู้ไม่สมควรหรือมีความจำเป็นต้องให้พ้นจากหน้าที่และแต่งตั้งผู้อื่นแทนก็ให้ดำเนินการประกาศถอดถอนและแต่งตั้งใหม่โดยเร็ว ทั้งนี้ ต้องประกาศก่อนวันเลือกตั้งประกาศถอดถอนและแต่งตั้งผู้อื่นแทนให้ดัดแปลงใช้แบบ ส.ท. ๑๒ โดยอนุโลมและให้ปิดประกาศไว้ ณ สถานที่แห่งเดียวกับที่ได้ประกาศแต่งตั้งครั้งแรกตอนที่ ๖การชี้แจงเจ้าหน้าที่ ข้อ ๒๑ ก่อนวันเลือกตั้งให้ผู้อำนวยการเลือกตั้งจัดให้มีการชี้แจงถึงวิธีปฏิบัติเกี่ยวกับการดำเนินการเลือกตั้งตามข้อบังคับนี้ให้แก่คณะกรรมการเลือกตั้งเจ้าหน้าที่ผู้ดำเนินการเลือกตั้งและเจ้าหน้าที่ที่เกี่ยวข้องตามสมควรส่วนที่ ๒สิทธิเลือกตั้งและการสมัครรับเลือกตั้ง ตอนที่ ๑บัญชีรายชื่อผู้เลือกตั้ง ข้อ ๒๒ เมื่อได้มีประกาศกำหนดวันเลือกตั้งนายกและกรรมการสภาทนายความแล้วให้นายทะเบียนสภาทนายความจัดทำประกาศบัญชีรายชื่อผู้เลือกตั้งของแต่ละหน่วยเลือกตั้งขึ้นโดยให้ถือตามหลักฐานที่ปรากฏอยู่ในทะเบียนทนายความของสภาทนายความให้ผู้อำนวยการเลือกตั้งปิดประกาศรายชื่อผู้เลือกตั้งไว้ ณที่ทำการสภาทนายความ สำนักงานผู้แทนสภาทนายความประจำภาค สำนักงานผู้แทนสภาทนายความประจำจังหวัดที่เลือกตั้งของทุกหน่วยเลือกตั้ง และมอบให้คณะกรรมการเลือกตั้งและเจ้าหน้าที่ผู้ดำเนินการเลือกตั้งเพื่อใช้ในการดำเนินการเลือกตั้งได้เพียงพอการปิดประกาศบัญชีรายชื่อผู้เลือกตั้งให้กระทำไม่น้อยกว่าสิบห้าวันก่อนวันเลือกตั้งข้อ ๒๓ บัญชีรายชื่อผู้เลือกตั้งตามข้อ๒๒ ให้ทำหน่วยเลือกตั้งละสี่ชุดในการจัดทำบัญชีรายชื่อผู้เลือกตั้งนี้ให้ใช้วิธีพิมพ์ลงบนกระดาษไขและอัดสำเนาสำหรับบัญชีรายชื่อผู้เลือกตั้งที่จัดทำเสร็จแล้วให้ลงลายมือชื่อผู้พิมพ์กับผู้ทาน และชื่อย่อของนายทะเบียนทนายความกำกับไว้ทุกแผ่นบัญชีรายชื่อผู้เลือกตั้งแต่ละชุดให้ผู้อำนวยการเลือกตั้งดำเนินการดังต่อไปนี้(๑) ชุดที่ ๑ ปิดในบริเวณหน่วยเลือกตั้งโดยให้นำบัญชีรายชื่อผู้เลือกตั้งปิดไว้ ณ ที่ซึ่งเห็นได้ง่าย บัญชีรายชื่อผู้เลือกตั้งนี้ให้มีลายมือชื่อผู้แทนสภาทนายความประจำภาคกำกับใบต้นและใบท้าย(๒) ชุดที่ ๒ และชุดที่ ๓มอบให้เจ้าหน้าที่ผู้ดำเนินการเลือกตั้งประจำหน่วยเลือกตั้งสำหรับใช้ในการเลือกตั้ง ๑ ชุด สำรองไว้ปิด ณ ที่เลือกตั้งในวันเลือกตั้งอีก ๑ ชุด(๓) ชุดที่ ๔ ให้ผู้อำนวยการเลือกตั้งเก็บไว้เป็นหลักฐานข้อ ๒๔ ในกรณีที่มีผู้ร้องว่าตนควรมีชื่อในบัญชีรายชื่อผู้เลือกตั้งในหน่วยเลือกตั้งใดให้ยื่นคำร้องต่อผู้อำนวยการเลือกตั้งก่อนวันเลือกตั้งไม่น้อยกว่า ๑๐ วัน ให้ผู้อำนวยการเลือกตั้งสอบสวนหลักฐานถ้าข้อเท็จจริงฟังได้ว่าผู้ร้องมีสิทธิเลือกตั้งได้ตามคำร้องก็ให้ผู้อำนวยการเลือกตั้งเติมชื่อผู้ร้องลงในบัญชีรายชื่อผู้เลือกตั้งโดยเร็วถ้าผู้อำนวยการเลือกตั้งเห็นว่าผู้ร้องไม่มีสิทธิเลือกตั้งก็ให้สั่งยกคำร้องและแจ้งให้ผู้ร้องทราบโดยเร็วข้อ ๒๕ ในกรณีที่ผู้อำนวยการเลือกตั้งสั่งยกคำร้องของผู้ร้องตามข้อ๒๔ ผู้ร้องอาจยื่นคำร้องอุทธรณ์คำสั่งนั้นต่อนายทะเบียนทนายความได้ภายในกำหนด ๕วันก่อนวันเลือกตั้ง คำสั่งของนายทะเบียนทนายความให้เป็นที่สุดข้อ ๒๖ ในกรณีที่มีผู้ยื่นคำร้องต่อผู้อำนวยการเลือกตั้งว่าตามบัญชีรายชื่อผู้เลือกตั้งซึ่งประกาศไว้นั้นมีชื่อบุคคลซึ่งไม่มีสิทธิเลือกตั้งและขอให้ถอนชื่อบุคคลนั้นออกเสียจากบัญชีรายชื่อผู้เลือกตั้งก็ให้ดำเนินการตามข้อ๒๔ และข้อ ๒๕ โดยอนุโลมตอนที่ ๒การสมัครรับเลือกตั้ง ข้อ ๒๗ ให้ผู้อำนวยการเลือกตั้งประกาศกำหนดสถานที่สมัครรับเลือกตั้งให้เหมาะสมและให้เป็นการสะดวกแก่การรับสมัครด้วยให้ปิดประกาศดังกล่าวไว้ ณ ที่ทำการสภาทนายความสำนักงานผู้แทนสภาทนายความประจำภาค และสำนักงานผู้แทนสภาทนายความประจำจังหวัดและศาลชั้นต้นทุกศาล ก่อนวันเริ่มต้นรับสมัครไม่น้อยกว่า ๗ วันข้อ ๒๘ ให้ผู้สมัครยื่นใบสมัครตามแบบ ส.ท. ๑ต่อผู้อำนวยการเลือกตั้งพร้อมทั้งสำเนาใบอนุญาตให้เป็นทนายความหรือสำเนาใบรับคำขอต่ออายุใบอนุญาตให้เป็นทนายความหรือสำเนาคำขอรับใบแทนใบอนุญาตข้อ ๒๙ เมื่อมีผู้มายื่นใบสมัครรับเลือกตั้งตามข้อ๒๘ ผู้อำนวยการเลือกตั้งต้องจัดให้มีบันทึกการรับสมัครไว้เป็นหลักฐานและออกใบรับให้แก่ผู้มายื่นใบสมัครในวันที่รับสมัครนั้นตามแบบ ส.ท. ๒แล้วดำเนินการสอบสวนคุณสมบัติของผู้สมัครตามลำดับที่ได้รับใบสมัครข้อ ๓๐ ในระหว่างเปิดรับสมัครถ้ามีผู้สมัครมาพร้อมกันหลายคนและต่างชิงกันที่จะให้รับใบสมัครของตนก่อนหากไม่มีทางอื่นที่จะตกลงกันได้แล้ว ก็ให้ใช้วิธีจับสลากผู้สมัครจะจับสลากระหว่างกันเองหรือจะให้ผู้อำนวยการเลือกตั้งดำเนินการจับให้ก็ได้แต่ต้องกระทำโดยเปิดเผยและสลากนั้นผู้อำนวยการเลือกตั้งเป็นผู้จัดทำขึ้นเท่ากับจำนวนผู้ที่ต้องการจับสลากในกรณีที่มีผู้สมัครมายื่นใบสมัครเป็นกลุ่มหรือคณะ ให้ผู้แทนผู้สมัครของกลุ่มหรือคณะนั้นคนเดียวจับสลากต่อหน้าผู้สมัครทั้งหมดหากได้ลำดับใดให้รับสมัครเรียงลำดับกันไปตามที่กลุ่มหรือคณะนั้นได้จัดเรียงไว้แล้วเมื่อรับสมัครแล้วให้ออกใบรับให้ตามข้อ ๒๙ข้อ ๓๑ เมื่อได้รับใบสมัครรับเลือกตั้งแล้วให้ผู้อำนวยการเลือกตั้งสอบสวนคุณสมบัติของผู้สมัครให้เสร็จสิ้นภายใน๓ วันนับแต่วันปิดการรับสมัครถ้าปรากฏว่าผู้สมัครรับเลือกตั้งคนใดมีคุณสมบัติครบถ้วนและมีสิทธิสมัครรับเลือกตั้งได้ก็ให้ประกาศรับสมัครตามแบบส.ท. ๓ และให้ปิดประกาศดังกล่าวไว้ ณ ที่ทำการสภาทนายความ แล้วทำหนังสือแจ้งให้ผู้สมัครทราบโดยเร็วตามแบบส.ท. ๔ข้อ ๓๒ ในกรณีที่ผู้อำนวยการเลือกตั้งได้สอบสวนแล้วเห็นว่าผู้สมัครคนใดขาดคุณสมบัติหรือมีลักษณะต้องห้ามมิให้ใช้สิทธิสมัครรับเลือกตั้งให้สั่งไม่รับสมัครและแจ้งการไม่รับสมัครให้ผู้นั้นทราบโดยเร็วโดยใช้แบบ ส.ท. ๙ผู้สมัครมีสิทธิยื่นคำร้องอุทธรณ์คำสั่งนั้นต่อประธานคณะกรรมการมรรยาททนายความ คำสั่งของประธานคณะกรรมการมรรยาททนายความให้เป็นที่สุดข้อ ๓๓ การกำหนดเครื่องหมายประจำตัวผู้สมัครให้ประกอบด้วยชื่อและเลขหมายประจำตัวผู้สมัครข้อ ๓๔ ในกรณีที่ผู้สมัครคนใดขอถอนการสมัครรับเลือกตั้งโดยทำเป็นหนังสือยื่นต่อผู้อำนวยการเลือกตั้งให้ผู้อำนวยการเลือกตั้งประกาศถอนการรับสมัครตามแบบ ส.ท. ๑๐ และให้ปิดประกาศไว้ ณ ที่ทำการสภาทนายความ และที่เลือกตั้ง แล้วรีบแจ้งให้คณะกรรมการเลือกตั้งประจำจังหวัดทุกจังหวัดทราบโดยเร็วข้อ ๓๕ เมื่อพ้นกำหนดเวลารับสมัครแล้วให้ผู้อำนวยการเลือกตั้งจัดทำบัญชีรายชื่อผู้สมัครรับเลือกตั้งตามแบบ ส.ท. ๑๑มอบให้แก่เจ้าหน้าที่ผู้ดำเนินการเลือกตั้งประจำหน่วยเลือกตั้งหน่วยละ ๒ ฉบับ เพื่อปิดไว้ณ ด้านหน้าของที่เลือกตั้งซึ่งเห็นได้ง่าย ๑ ฉบับ และเก็บไว้ใช้ตรวจสอบ ๑ ฉบับส่วนที่ ๓การดำเนินการเลือกตั้ง ตอนที่ ๑บัตรเลือกตั้งและผู้แทนผู้สมัครรับเลือกตั้ง ข้อ ๓๖ ผู้อำนวยการเลือกตั้งจะต้องจัดทำบัตรเลือกตั้งและหีบบัตรเลือกตั้งให้มีลักษณะเช่นเดียวกันกับบัตรเลือกตั้งและหีบบัตรเลือกตั้งสมาชิกสภาผู้แทนราษฎรให้ผู้อำนวยการเลือกตั้งลงลายมือชื่อหรือประทับตราลายมือชื่อของตนและลงหมายเลขเรียงตามลำดับต่อท้ายข้อความ บัตรเลขที่ลงบนบัตรด้านนอกซึ่งมีตราของสภาทนายความและข้อความว่า บัตรเลือกตั้งนายก/กรรมการสภาทนายความทุกฉบับและต้องตรวจดูให้ถูกต้องเรียบร้อยก่อนส่งมอบให้แก่เจ้าหน้าที่ผู้ดำเนินการเลือกตั้งประจำหน่วยเลือกตั้งทุกหน่วยข้อ ๓๗ ผู้อำนวยการเลือกตั้งต้องมอบหีบบัตรเลือกตั้งบัตรเลือกตั้ง บัญชีรายชื่อผู้เลือกตั้ง (ส.ท. ๑๔)บัญชีรายชื่อผู้สมัครรับเลือกตั้ง (ส.ท. ๑๑) แบบประกาศผลของการนับคะแนน (ส.ท. ๒๐)รายงานแสดงผลการนับคะแนน (ส.ท. ๑๙) แบบกรอกคะแนน (ส.ท. ๑๗) ป้ายสำหรับปิดช่องใส่บัตรเลือกตั้ง(ส.ท. ๑๖) และอุปกรณ์การเลือกตั้งอื่น ๆแก่เจ้าหน้าที่ผู้ดำเนินการเลือกตั้งประจำหน่วยเลือกตั้งให้เสร็จเรียบร้อยก่อนการเปิดการลงคะแนนโดยให้มีเวลาเพียงพอที่จะตรวจสอบและนับจำนวนบัตรเลือกตั้งแบบพิมพ์ และอุปกรณ์ต่างๆ ที่ต้องใช้ในการเลือกตั้ง ทั้งนี้ต้องพิจารณาและคำนวณด้วยความรอบคอบให้มีจำนวนเพียงพอที่จะใช้ในการลงคะแนนด้วยข้อ ๓๘ ผู้สมัครรับเลือกตั้งผู้ใดมีความประสงค์จะตั้งผู้แทนเพื่อทำหน้าที่ดูแลตรวจสอบการเลือกตั้งแทนตนให้ทำหนังสือแจ้งต่อผู้อำนวยการเลือกตั้งตามแบบ ส.ท. ๑๕ ก่อนวันเลือกตั้งไม่น้อยกว่า๗ วันให้ผู้อำนวยการเลือกตั้ง ทำหนังสือแต่งตั้งผู้แทนผู้สมัครรับเลือกตั้งตามแบบส.ท. ๑๕ แล้วมอบหนังสือนั้นให้แก่ผู้แทนผู้สมัครรับเลือกตั้งและจัดทำบัญชีรายชื่อผู้แทนผู้สมัครรับเลือกตั้งให้ตรวจสอบได้ตามแบบ ส.ท. ๒๕ในวันเลือกตั้งให้ผู้แทนผู้สมัครรับเลือกตั้งนำหนังสือแต่งตั้งไปแสดงต่อเจ้าหน้าที่ผู้ดำเนินการเลือกตั้งประจำหน่วยเลือกตั้งที่ตนได้รับการแต่งตั้งตอนที่ ๒การลงคะแนนเลือกตั้ง ข้อ ๓๙ ในวันเลือกตั้งให้เปิดการลงคะแนนตั้งแต่เวลา๐๙.๐๐ นาฬิกา ถึงเวลา ๑๕.๐๐ นาฬิกา ต่อเนื่องกันไปข้อ ๔๐ เมื่อถึงเวลา ๑๕.๐๐นาฬิกาแล้ว ห้ามมิให้มอบบัตรเลือกตั้งให้แก่ผู้ใดอีกแต่ต้องยินยอมให้ผู้เลือกตั้งซึ่งได้รับบัตรเลือกตั้งไปแล้วและยังอยู่ในที่เลือกตั้งดำเนินการลงคะแนนต่อไปจนเสร็จข้อ ๔๑ ก่อนเปิดการลงคะแนนให้เจ้าหน้าที่ผู้ดำเนินการเลือกตั้งประจำหน่วยเลือกตั้งเลือกเจ้าหน้าที่คนหนึ่งขึ้นเป็นประธานให้ประธานเปิดหีบบัตรให้เห็นว่าเป็นหีบเปล่าแล้วปิดหีบใส่กุญแจวางไว้ ณที่วางหีบบัตรเลือกตั้งซึ่งได้จัดไว้ และให้คณะเจ้าหน้าที่ผู้ดำเนินการเลือกตั้งบันทึกการเปิดหีบบัตรเลือกตั้งขึ้นไว้ในด้านหลังรายงานแสดงผลของการนับคะแนนตามแบบส.ท. ๑๙ และหากมีผู้เลือกตั้งอยู่ ณ ที่นั้นก็ให้ผู้เลือกตั้งอย่างน้อย ๑ คนลงลายมือชื่อในบันทึกนั้นด้วยเมื่อถึงเวลา ๐๙.๐๐ นาฬิกา ให้ประธานกล่าวเปิดการลงคะแนน เช่นกล่าวว่า บัดนี้ถึงเวลาลงคะแนนแล้วขอเปิดการลงคะแนน แล้วจึงเริ่มดำเนินการลงคะแนนต่อไปข้อ ๔๒ เมื่อผู้เลือกตั้งมาแสดงตนต่อเจ้าหน้าที่ผู้ดำเนินการเลือกตั้งประจำหน่วยเลือกตั้งพร้อมทั้งแสดงหลักฐานใบอนุญาตให้เป็นทนายความบัตรประจำตัวสมาชิกสภาทนายความบัตรประจำตัวประชาชนหรือบัตรอื่นใดที่ทางราชการหรือรัฐวิสาหกิจออกให้ ทั้งนี้ ต้องมีรูปถ่ายของบุคคลผู้นั้นติดอยู่ด้วยเพื่อใช้สิทธิเลือกตั้งให้เจ้าหน้าที่ผู้ดำเนินการเลือกตั้งประจำหน่วยเลือกตั้งตรวจบัญชีรายชื่อผู้เลือกตั้งเมื่อพบชื่อและตรวจสอบถูกต้องแล้วให้อ่านชื่อและที่อยู่ของผู้นั้นดัง ๆถ้าไม่มีผู้เลือกตั้ง ผู้สมัคร ผู้แทนผู้สมัคร ผู้ใดทักท้วงให้เจ้าหน้าที่จดชนิดและหมายเลขของบัตรนั้นลงในบัญชีรายชื่อผู้เลือกตั้งและให้ผู้เลือกตั้งลงลายมือชื่อรับบัตรเลือกตั้งไว้ในบัญชีรายชื่อผู้เลือกตั้งเป็นหลักฐานแล้วจึงมอบบัตรเลือกตั้ง๑ ฉบับ ให้แก่ผู้เลือกตั้งนั้นไปใช้ลงคะแนนเลือกตั้งในกรณีที่มีผู้ทักท้วงหรือมีกรณีเป็นที่สงสัยว่าผู้ที่เข้ามาแสดงตนนั้นมิใช่ผู้เลือกตั้งตามบัญชีรายชื่อผู้เลือกตั้งคณะเจ้าหน้าที่ผู้ดำเนินการเลือกตั้งประจำหน่วยเลือกตั้งจะสอบสวนโดยขอให้ผู้นั้นแสดงหลักฐานอื่นนอกจากที่ได้แสดงไว้ตามวรรคหนึ่งเพื่อประกอบการวินิจฉัยว่าจะมอบหรือไม่มอบบัตรเลือกตั้งให้แก่ผู้นั้นก็ได้โดยให้บันทึกคำวินิจฉัยไว้ในด้านหลังรายงานแสดงผลของการนับคะแนน(ส.ท. ๑๙) ด้วยข้อ ๔๓ เมื่อผู้เลือกตั้งได้รับบัตรเลือกตั้งแล้วให้ไปยังคูหาลงคะแนนเพื่อลงคะแนน และนำบัตรเลือกตั้งมามอบให้เจ้าหน้าที่ผู้ดำเนินการเลือกตั้งประจำหน่วยเลือกตั้งเพื่อให้เจ้าหน้าที่ผู้ดำเนินการเลือกตั้งนั้นรับบัตรเลือกตั้งใส่ลงในหีบบัตรเลือกตั้งต่อหน้าผู้เลือกตั้งทันทีข้อ ๔๔ ผู้ใดแสดงตนว่าเป็นผู้เลือกตั้งแต่เจ้าหน้าที่ผู้ดำเนินการเลือกตั้งประจำหน่วยเลือกตั้งตรวจไม่พบชื่อผู้นั้นในบัญชีรายชื่อผู้เลือกตั้งให้แจ้งแก่ผู้นั้นว่าไม่มีสิทธิลงคะแนนห้ามมิให้เจ้าหน้าที่ผู้ดำเนินการเลือกตั้งประจำหน่วยเลือกตั้งเพิ่มชื่อผู้นั้นลงไปโดยพลการแม้จะทราบว่าผู้นั้นมีคุณสมบัติเป็นผู้เลือกตั้งได้ก็ตามในกรณีที่ผู้นั้นยังยืนยันว่าตนมีสิทธิที่จะลงคะแนนได้ เช่น อ้างว่าได้ยื่นคำร้องต่อผู้อำนวยการเลือกตั้งหรือประธานคณะกรรมการมรรยาททนายความและผู้อำนวยการเลือกตั้งหรือประธานคณะกรรมการมรรยาททนายความได้สั่งให้ลงชื่อในบัญชีรายชื่อผู้เลือกตั้งแล้วแต่ผู้แทนสภาทนายความประจำจังหวัดมิได้ลงชื่อให้ เป็นต้นก็ให้เจ้าหน้าที่ผู้ดำเนินการเลือกตั้งประจำหน่วยเลือกตั้งสอบสวนหลักฐานและวินิจฉัยชี้ขาดว่าจะให้ผู้นั้นลงคะแนนเลือกตั้งหรือไม่โดยบันทึกคำวินิจฉัยไว้ในด้านหลังรายงานแสดงผลของการนับคะแนน(ส.ท. ๑๙)ในกรณีที่คณะเจ้าหน้าที่ผู้ดำเนินการเลือกตั้งประจำหน่วยเลือกตั้งวินิจฉัยชี้ขาดให้ผู้นั้นลงคะแนนได้ให้หมายเหตุไว้ในบัญชีรายชื่อผู้เลือกตั้ง (ส.ท. ๑๔) ด้วยข้อ ๔๕ ผู้ใดแสดงตนว่าเป็นผู้เลือกตั้งและมีชื่อในบัญชีรายชื่อผู้เลือกตั้งแต่คำนำหน้าชื่อหรือรายการแสดงเพศในช่อง เพศ ผิดไปจากข้อเท็จจริงหรือการสะกดชื่อ ชื่อสกุล ผิดในเรื่องตัวอักษร สระ หรือวรรณยุกต์ให้คณะเจ้าหน้าที่ผู้ดำเนินการเลือกตั้งประจำหน่วยเลือกตั้งสอบสวนและวินิจฉัยชี้ขาดว่าสมควรจะมอบบัตรเลือกตั้งให้แก่ผู้นั้นไปลงคะแนนหรือไม่แล้วบันทึกไว้ในด้านหลังรายงานแสดงผลของการนับคะแนน (ส.ท. ๑๙) ด้วยข้อ ๔๖ เมื่อผู้เลือกตั้งผู้ใดได้รับแต่งตั้งให้มีหน้าที่ในการเลือกตั้งหรือเกี่ยวข้องกับการเลือกตั้งและไม่มีชื่อในบัญชีรายชื่อผู้เลือกตั้งในหน่วยเลือกตั้งที่ตนประจำอยู่ประสงค์จะลงคะแนน ณ หน่วยเลือกตั้งนั้น ให้คณะเจ้าหน้าที่ผู้ดำเนินการเลือกตั้งประจำหน่วยเลือกตั้งตรวจสอบหลักฐานคำสั่งแต่งตั้งของผู้อำนวยการเลือกตั้งเมื่อตรวจสอบเห็นว่ามีสิทธิจะลงคะแนนได้ก็ให้เพิ่มชื่อผู้นั้นในบัญชีรายชื่อผู้เลือกตั้งเป็นอีกส่วนหนึ่งต่างหากแล้วมอบบัตรเลือกตั้งให้แก่ผู้นั้นไปลงคะแนนข้อ ๔๗ เมื่อปรากฏว่าผู้เลือกตั้งคนใดได้รับบัตรเลือกตั้งแล้วแต่ไม่ประสงค์จะลงคะแนนให้แก่ผู้สมัครคนใดต้องนำบัตรเลือกตั้งคืนให้แก่เจ้าหน้าที่ผู้ดำเนินการเลือกตั้งประจำหน่วยเลือกตั้งเพื่อบันทึกไว้ในด้านหลังรายงานแสดงผลของการนับคะแนน (ส.ท. ๓) และในบัญชีรายชื่อผู้เลือกตั้ง(ส.ท. ๑๔)ข้อ ๔๘ ในระหว่างเวลาเปิดการลงคะแนนเจ้าหน้าที่ผู้ดำเนินการเลือกตั้งประจำหน่วยเลือกตั้งจะออกไปจากที่เลือกตั้งได้เพียงคราวละหนึ่งคนแต่ทั้งนี้ จะต้องมีเจ้าหน้าที่ผู้ดำเนินการเลือกตั้งประจำหน่วยเลือกตั้งอยู่ในที่เลือกตั้งไม่น้อยกว่ากึ่งหนึ่งข้อ ๔๙ ในระหว่างเปิดการลงคะแนนจะให้ผู้ใดเข้าไปในที่เลือกตั้งไม่ได้ เว้นแต่ผู้มีหน้าที่ในการเลือกตั้งผู้ที่เข้าไปเพื่อใช้สิทธิเลือกตั้ง ผู้สมัครและผู้แทนผู้สมัคร โดยเฉพาะที่คูหาลงคะแนนนอกจากผู้เลือกตั้งซึ่งไปทำเครื่องหมายลงในบัตรเลือกตั้งของตนแล้วผู้ใดจะเข้าไปไม่ได้เว้นแต่ในกรณีจำเป็น เช่น เจ้าหน้าที่ผู้ดำเนินการเลือกตั้งประจำหน่วยเลือกตั้งนำดินสอหรือปากกาไปแทนอันเดิมที่ใช้ไม่ได้และให้บันทึกเหตุผลความจำเป็นไว้ในด้านหลังรายงานแสดงผลของการนับคะแนน (ส.ท. ๑๙)ด้วยข้อ ๕๐ ในระหว่างเปิดการลงคะแนนห้ามมิให้เปิดหีบบัตรเลือกตั้ง เว้นแต่จะมีความจำเป็นอันหลีกเลี่ยงไม่ได้ เช่นมีบัตรคาอยู่ที่ช่อง ใส่อีกไม่ลง เป็นต้นคณะเจ้าหน้าที่ผู้ดำเนินการเลือกตั้งประจำหน่วยเลือกตั้งจึงจะเปิดได้แต่จะเอาบัตรเลือกตั้งออกจากหีบบัตรไม่ได้และเมื่อเปิดแล้วให้ปิดใส่กุญแจประจำครั่งทับรูกุญแจไว้ตามเดิม ทั้งนี้ จะต้องกระทำโดยเปิดเผยต่อหน้าผู้เลือกตั้งซึ่งอยู่ณ ที่นั้นและให้บันทึกแสดงเหตุผลการเปิดหีบบัตรเลือกตั้งนั้นไว้ในด้านหลังรายงานแสดงผลของการนับคะแนน(ส.ท. ๑๙) โดยให้ผู้เลือกตั้งไม่น้อยกว่าสองคนซึ่งอยู่ในที่เลือกตั้งในขณะนั้นลงลายมือชื่อในบันทึกนั้นด้วยข้อ ๕๑ ในระหว่างดำเนินการเลือกตั้งถ้าผู้เลือกตั้ง ผู้สมัคร หรือผู้แทนผู้สมัครทักท้วงว่า เจ้าหน้าที่ผู้ดำเนินการเลือกตั้งปฏิบัติไม่ถูกต้องโดยยื่นเป็นหนังสือต่อประธานคณะเจ้าหน้าที่ผู้ดำเนินการเลือกตั้งประจำหน่วยเลือกตั้งให้ประธานออกใบรับให้ตามแบบ ส.ท. ๑๘ และนำเสนอคณะเจ้าหน้าที่ผู้ดำเนินการเลือกตั้งประจำหน่วยเลือกตั้งพิจารณาทันทีแล้วให้ประธานบันทึกคำทักท้วงรวมทั้งพฤติการณ์และคำวินิจฉัยของคณะเจ้าหน้าที่ผู้ดำเนินการเลือกตั้งประจำหน่วยเลือกตั้งไว้ในด้านหลังรายงานแสดงผลของการนับคะแนน(ส.ท. ๑๙)ข้อ ๕๒ เมื่อถึงเวลา ๑๕.๐๐นาฬิกาตรง ให้ประธานคณะเจ้าหน้าที่ผู้ดำเนินการเลือกตั้งประจำหน่วยเลือกตั้งประกาศปิดการลงคะแนนเช่น กล่าวว่า บัดนี้ถึงเวลา ๑๕.๐๐ นาฬิกาแล้ว ให้ปิดการลงคะแนนตอนที่ ๓การนับคะแนนเลือกตั้ง ข้อ ๕๓ ก่อนปิดการลงคะแนน ให้คณะเจ้าหน้าที่ผู้ดำเนินการเลือกตั้งแบ่งหน้าที่ในการนับคะแนนกันให้เป็นส่วนสัดตามความเหมาะสมเช่น เจ้าหน้าที่ผู้กรอกคะแนนบนกระดานดำหรือแผ่นป้ายเจ้าหน้าที่ผู้กรอกคะแนนในแบบกรอกคะแนน (ส.ท. ๑๗)และเจ้าหน้าที่ผู้อ่านเครื่องหมายประจำตัวผู้สมัครที่ปรากฏอยู่ในบัตรเลือกตั้งข้อ ๕๔ เมื่อปิดการลงคะแนนแล้วให้คณะเจ้าหน้าที่ผู้ดำเนินการเลือกตั้งประจำหน่วยเลือกตั้งเปิดหีบบัตรเลือกตั้งเพื่อนับคะแนนโดยไม่ชักช้าการเปิดหีบบัตรเลือกตั้งและนับคะแนนต้องกระทำโดยเปิดเผยและต้องให้เสร็จในรวดเดียวจะเลื่อนหรือประวิงเวลาไปไม่ได้ข้อ ๕๕ การนับคะแนนให้คณะเจ้าหน้าที่ผู้ดำเนินการเลือกตั้งประจำหน่วยเลือกตั้งปฏิบัติดังนี้(๑) ห้ามมิให้เทบัตรเลือกตั้งออกจากหีบบัตรเลือกตั้ง(๒)ให้เจ้าหน้าที่ผู้ดำเนินการเลือกตั้งประจำหน่วยเลือกตั้งหยิบบัตรเลือกตั้งออกจากหีบบัตรเลือกตั้งทีละบัตรแล้ววินิจฉัยว่าเป็นบัตรที่นับคะแนนได้หรือบัตรเสีย ถ้าเป็นบัตรที่นับคะแนนได้ให้อ่านเครื่องหมายประจำตัวผู้สมัครในบัตรเลือกตั้งเพื่อนับคะแนนทันทีถ้าเป็นบัตรเสียให้แยกไว้ต่างหาก ห้ามมิให้นับบัตรเสียเป็นคะแนน ไม่ว่าในกรณีใด ๆ(๓) การอ่านคะแนนให้เจ้าหน้าที่ผู้ดำเนินการเลือกตั้งประจำหน่วยเลือกตั้งอ่านเครื่องหมายประจำตัวผู้สมัครที่ปรากฏในบัตรเลือกตั้งนั้นดังๆ และชูให้เจ้าหน้าที่ผู้ดำเนินการเลือกตั้งคนอื่น ผู้สมัคร ผู้แทนผู้สมัครและประชาชนซึ่งอยู่ ณ ที่นั้นได้เห็นด้วย(๔) เมื่ออ่านเครื่องหมายประจำตัวผู้สมัครตามข้อ (๓) แล้วให้เจ้าหน้าที่ผู้ดำเนินการเลือกตั้งประจำหน่วยเลือกตั้งผู้ทำหน้าที่อ่านวางบัตรเลือกตั้งลงในภาชนะที่จัดไว้สำหรับใส่บัตรเลือกตั้งเพื่อการนับคะแนนโดยจัดไว้ให้เป็นระเบียบและระมัดระวังมิให้บัตรเลือกตั้งนั้นฉีกขาดชำรุดหรือเลอะเลือน(๕) เมื่อหยิบบัตรเลือกตั้งออกจากหีบบัตรเลือกตั้งหมดแล้วให้คว่ำหีบบัตรเลือกตั้งต่อหน้าเจ้าหน้าที่ผู้ดำเนินการเลือกตั้ง ผู้สมัคร ผู้แทนผู้สมัครและประชาชนซึ่งอยู่ ณ ที่นั้นเพื่อแสดงว่าได้หยิบบัตรเลือกตั้งออกจากหีบบัตรเลือกตั้งหมดแล้วจึงหงายหีบบัตรเลือกตั้งไว้ตามเดิมข้อ ๕๖ บัตรเสียซึ่งได้แยกไว้ตามข้อ๕๕ (๒) ให้เจ้าหน้าที่ผู้ดำเนินการเลือกตั้งประจำหน่วยเลือกตั้งสลักหลังบัตรนั้นว่าเสีย และให้ลงลายมือชื่อกำกับไว้ไม่น้อยกว่าสองคนการสลักหลังบัตรเสีย ให้สลักที่บัตรเลือกตั้งด้านนอกใต้คำว่าสภาทนายความข้อ ๕๗ คำวินิจฉัยว่าบัตรเสียของคณะเจ้าหน้าที่ผู้ดำเนินการเลือกตั้งประจำหน่วยเลือกตั้งให้ถือว่าเป็นที่สุดข้อ ๕๘ ในการนับคะแนนให้ใช้ทั้งแบบกรอกคะแนนตามแบบส.ท. ๑๗และกระดานดำหรือแผ่นป้ายอื่นตามความเหมาะสมสำหรับขีดคะแนนควบคู่กันไปในขณะเดียวกันโดยให้เจ้าหน้าที่ผู้ดำเนินการเลือกตั้งประจำหน่วยเลือกตั้งเป็นผู้กรอกคะแนนลงในแบบกรอกคะแนนและบนกระดานดำหรือแผ่นป้ายอื่นแล้วแต่กรณีเมื่อเจ้าหน้าที่ผู้ดำเนินการเลือกตั้งประจำหน่วยเลือกตั้งผู้มีหน้าที่อ่านเครื่องหมายประจำตัวผู้สมัครได้อ่านเครื่องหมายประจำตัวผู้สมัครคนใดแล้วให้ผู้มีหน้าที่กรอกคะแนนขีดคะแนนลงในแบบกรอกคะแนนและบนกระดานดำหรือแผ่นป้ายอื่นสำหรับกรอกคะแนนพร้อมกันคนละหนึ่งขีดต่อหนึ่งเครื่องหมายโดยขีดคะแนนลงในช่องกรอกคะแนนของผู้สมัครที่เป็นเจ้าของเครื่องหมายนั้นในการกรอกคะแนนลงในแบบกรอกคะแนน ให้ขีดคะแนนตั้งต้นแต่ช่องที่ ๑ของบรรทัดแรกเรียงต่อไปจนถึงช่องที่ ๕๐ เมื่อสุดช่องที่ ๕๐ แล้วจึงเริ่มต้นบรรทัดที่๒ ตั้งแต่ช่องที่ ๑ ไปใหม่อีกทำนองเดียวกันสำหรับการกรอกคะแนนบนกระดานดำหรือแผ่นป้ายอื่นให้ใช้วิธีขีดโดยนับขีดหนึ่งต่อหนึ่งคะแนน แต่เมื่อถึงขีดที่ ๕ ให้ขีดขวางทับเส้น๔ ขีดแรก ดังรูปนี้ IIII เพื่อสะดวกแก่การนับคะแนนและให้ทำเช่นนี้เรื่อยไปทุก ๕ ขีดข้อ ๕๙ เมื่อเสร็จการกรอกคะแนนแล้วให้จัดการรวมคะแนนและตรวจสอบคะแนนบนกระดานดำหรือแผ่นป้ายอื่นกับคะแนนในแบบกรอกคะแนนถ้าหากผลลัพธ์ตรงกันก็เป็นอันถูกต้อง ถ้าไม่ตรงกันให้ตรวจสอบจนกว่าจะถูกต้องตรงกันแล้วเป็นอันสิ้นสุดแห่งการนับคะแนนข้อ ๖๐ เมื่อการนับคะแนนสิ้นสุดลงแล้วให้คณะเจ้าหน้าที่ผู้ดำเนินการเลือกตั้งประจำหน่วยเลือกตั้งจัดทำรายงานแสดงผลของการนับคะแนนตามแบบส.ท. ๑๙ และประกาศผลของการนับคะแนนตามแบบ ส.ท. ๒๐ จำนวนอย่างละสี่ฉบับการจัดทำรายงานแสดงผลของการนับคะแนน และประกาศผลของการนับคะแนนตามวรรคหนึ่ง ให้จัดเรียงตามลำดับเครื่องหมายประจำตัวผู้สมัครข้อ ๖๑ การกรอกแบบรายงานแสดงผลของการนับคะแนน(ส.ท. ๑๙) และประกาศผลของการนับคะแนน (ส.ท. ๒๐) ห้ามมิให้ขูดลบหรือแก้ถ้าจำเป็นเพราะเขียนผิด ต้องใช้วิธีขีดฆ่าแล้วเขียนใหม่ และให้เจ้าหน้าที่ผู้ดำเนินการเลือกตั้งประจำหน่วยเลือกตั้งอย่างน้อยหนึ่งคนลงลายมือชื่อกำกับตรงที่ขีดฆ่าและเขียนใหม่ทุกแห่งข้อ ๖๒ เมื่อการนับคะแนนสิ้นสุดลงคณะเจ้าหน้าที่ผู้ดำเนินการเลือกตั้งประจำหน่วยเลือกตั้งต้องเก็บบัตรเลือกตั้งและสิ่งต่าง ๆ ลงในหีบบัตรเลือกตั้ง สิ่งที่จะต้องบรรจุลงในหีบบัตรเลือกตั้ง คือ(๑) บัตรเลือกตั้งที่นับเป็นคะแนนแล้วกับบัตรเสีย(๒) ประกาศผลของการนับคะแนน (ส.ท. ๒๐) และรายงานแสดงผลของการนับคะแนน (ส.ท.๑๙) อย่างละหนึ่งฉบับ(๓) แบบกรอกคะแนน (ส.ท. ๑๗) ที่ได้ใช้ในการกรอกคะแนนทั้งหมดสำหรับกระดาษปิดทับซองใส่บัตรให้ใช้แบบ ส.ท. ๑๖การเก็บบัตรเลือกตั้งบรรจุลงในหีบบัตรให้กระทำด้วยความระมัดระวังอย่าให้บัตรเลือกตั้งชำรุดหรือฉีกขาดและควรจัดวางไว้ในหีบบัตรให้เป็นระเบียบเรียบร้อยห้ามมิให้ใช้วิธีเทบัตรลงในหีบเป็นอันขาดสำหรับบัตรเสียนั้นเมื่อได้แยกไว้ต่างหากและบรรจุซองหรือห่อแล้ว ให้ผนึกหรือใช้เชือกผูกมัดให้เรียบร้อยข้อ ๖๓ เมื่อคณะเจ้าหน้าที่ผู้ดำเนินการเลือกตั้งประจำหน่วยเลือกตั้งได้ปฏิบัติตามข้อ๕๘ แล้ว ให้ประกาศผลของการนับคะแนนแก่ผู้เลือกตั้งหรือประชาชนผู้อยู่ ณที่เลือกตั้งนั้น แล้วปิดประกาศไว้ ณ ที่เลือกตั้งฉบับหนึ่งข้อ ๖๔ เมื่อคณะเจ้าหน้าที่ผู้ดำเนินการเลือกตั้งประจำหน่วยเลือกตั้งได้ประกาศผลของการนับคะแนนตามข้อ๖๓ แล้ว ให้มอบสิ่งต่อไปนี้แก่ผู้อำนวยการเลือกตั้งโดยเร็ว คือ(๑) ประกาศผลของการนับคะแนน (ส.ท. ๒๐) และรายงานแสดงผลของการนับคะแนน(ส.ท. ๑๙)อย่างละสองฉบับ(๒) หีบบัตรเลือกตั้งพร้อมด้วยลูกกุญแจ(๓)บัญชีรายชื่อผู้เลือกตั้งชุดที่ใช้หมายเหตุในการลงคะแนนเลือกตั้งและบัญชีรายชื่อผู้สมัคร(๔) บัตรเลือกตั้งที่ยังไม่ได้ใช้ข้อ ๖๕ ให้ผู้อำนวยการเลือกตั้งรักษาประกาศผลของการนับคะแนน(ส.ท. ๒๐) และรายงานแสดงผลของการนับคะแนน (ส.ท. ๑๙) ไว้อย่างละหนึ่งฉบับ และให้ปิดประกาศผลของการนับคะแนน(ส.ท. ๒๐) ไว้ ณ ที่ทำการสภาทนายความฉบับหนึ่ง ส่วนรายงานผลของการนับคะแนน (ส.ท.๑๙) ที่เหลืออีกหน่วยเลือกตั้งละหนึ่งฉบับ ให้นำส่งเลขาธิการสภาทนายความข้อ ๖๖ ให้ผู้อำนวยการเลือกตั้งจัดการรวมยอดคะแนนตามที่ปรากฏในประกาศผลของการนับคะแนน(ส.ท. ๒๐) ของทุกหน่วยเลือกตั้งตามที่ได้รับมาจากคณะเจ้าหน้าที่ผู้ดำเนินการเลือกตั้งประจำหน่วยเลือกตั้งให้ถูกต้องครบถ้วนโดยเร็วส่วนที่ ๔การประกาศผลการเลือกตั้ง ข้อ ๖๗ ผู้สมัครรับเลือกตั้งผู้ใดได้คะแนนสูงกว่าผู้อื่นสำหรับตำแหน่งนายกหรือตำแหน่งกรรมการให้เป็นผู้ได้รับเลือกตั้งเป็นนายกหรือกรรมการในกรณีที่ได้คะแนนเท่ากันให้จับสลากเฉพาะตำแหน่งกรรมการจะต้องนับคะแนนของผู้สมัครซึ่งมีสำนักงานตามที่จดทะเบียนไว้ต่อสภาทนายความประจำอยู่ตามภาคต่างๆ ตามพระราชกฤษฎีกาตั้งอธิบดีผู้พิพากษาภาค ตามลำดับคะแนนสูงสุดในแต่ละภาคและให้ถือว่าผู้ที่ได้คะแนนสูงสุดนั้นเป็นผู้ได้รับเลือกตั้งเป็นกรรมการสภาทนายความประจำภาคนั้นๆข้อ ๖๘ เมื่อผลปรากฏว่าผู้ใดได้รับเลือกตั้งเป็นนายกหรือกรรมการสภาทนายความแล้วให้ผู้อำนวยการเลือกตั้งจัดทำประกาศผลการเลือกตั้งตามแบบ ส.ท. ๒๐ส่งให้ประธานคณะกรรมการมรรยาททนายความลงนามประกาศผลการเลือกตั้งและนำไปประกาศในราชกิจจานุเบกษา และให้ปิดประกาศดังกล่าวไว้ ณ ที่ทำการสภาทนายความสำนักงานผู้แทนสภาทนายความประจำภาคและสำนักงานผู้แทนสภาทนายความประจำจังหวัดทุกจังหวัดข้อ ๖๙ ในการเลือกตั้งนายกและหรือกรรมการสภาทนายความถ้ามีผู้สมัครไม่เกินจำนวนที่จะพึงมีได้ตามตำแหน่งนั้นหรือมีผู้สมัครในตำแหน่งกรรมการสภาทนายความซึ่งมีสำนักงานตามที่จดทะเบียนไว้ต่อสภาทนายความประจำอยู่ตามภาคต่าง ๆเพียงคนเดียวในภาคหนึ่งภาคใด เมื่อพ้นระยะเวลาการรับสมัครแล้ว ให้ผู้อำนวยการเลือกตั้งรายงานไปยังประธานคณะกรรมการมรรยาททนายความและให้ประธานคณะกรรมการมรรยาททนายความประกาศว่าผู้นั้นได้รับเลือกตั้งเป็นนายกและหรือกรรมการสภาทนายความโดยใช้แบบส.ท. ๒๑ และให้ปิดประกาศไว้ตามข้อ ๖๘ในกรณีที่มีผู้สมัครรับเลือกตั้งเป็นนายกและหรือกรรมการสภาทนายความขอถอนตัวออกจากการเป็นผู้สมัครรับเลือกตั้งตามข้อ๓๔ ก่อนวันเลือกตั้งจนเหลือจำนวนผู้สมัครตามความในวรรคหนึ่งก็ให้ดำเนินการตามความในวรรคหนึ่งโดยอนุโลมข้อ ๗๐ ให้ประธานคณะกรรมการมรรยาททนายความออกหนังสือรับรองให้แก่ผู้ได้รับเลือกตั้งเป็นนายกหรือกรรมการสภาทนายความตามแบบส.ท. ๒๓เพื่อเป็นหลักฐานในการที่ผู้ได้รับเลือกตั้งจะได้นำไปแสดงในคราวเปิดการประชุมกรรมการสภาทนายความครั้งแรกและให้จัดทำทำเนียบนายกและกรรมการสภาทนายความไว้เป็นหลักฐานด้วยตามแบบ ส.ท.๒๔ส่วนที่ ๕การคัดค้านการเลือกตั้ง ข้อ ๗๑ เมื่อประธานคณะกรรมการมรรยาททนายความได้ประกาศผลการเลือกตั้งนายกและกรรมการสภาทนายความแล้วถ้าผู้เลือกตั้งหรือผู้สมัครใดเห็นว่าการเลือกตั้งเป็นไปโดยมิชอบตามกฎหมายและข้อบังคับให้ยื่นคำร้องคัดค้านต่อประธานคณะกรรมการมรรยาททนายความภายใน ๖๐ วัน นับแต่วันประกาศผลการเลือกตั้งให้คณะกรรมการมรรยาททนายความวินิจฉัยคำร้องคัดค้านนั้นแล้วแจ้งผลให้ผู้ร้องทราบโดยเร็วส่วนที่ ๖แบบพิมพ์ ข้อ ๗๒ แบบพิมพ์ที่ใช้ในการเลือกตั้ง ให้ใช้แบบพิมพ์ตามตัวอย่างท้ายข้อบังคับนี้ส่วนที่ ๗บทเฉพาะกาล ข้อ ๗๓ ระยะเวลาที่เกี่ยวกับการประกาศเลือกตั้งนายกและกรรมการสภาทนายความการแต่งตั้งคณะกรรมการอำนวยการเลือกตั้ง การดำเนินการให้มีการเลือกตั้งตลอดจนการประกาศกำหนดระยะเวลาอย่างหนึ่งอย่างใดของผู้อำนวยการเลือกตั้งครั้งแรกเมื่อใช้ข้อบังคับฉบับนี้ให้เป็นไปตามที่คณะกรรมการสภาทนายความหรือผู้อำนวยการเลือกตั้งแล้วแต่กรณีพิจารณากำหนดตามที่เห็นสมควรเพื่อจัดให้มีการเลือกตั้งได้ภายในระยะเวลาที่กำหนดไว้ในพระราชบัญญัติทนายความพ.ศ. ๒๕๒๘ประกาศ ณ วันที่ ๑๘กุมภาพันธ์ พ.ศ. ๒๕๒๙ประธาน ดวงรัตน์นายกสภาทนายความ[เอกสารแนบท้าย]๑. ใบสมัครรับเลือกตั้งเป็นนายก/กรรมการสภาทนายความ(ส.ท. ๑)๒. ใบรับใบสมัครรับเลือกตั้งเป็นนายก/กรรมการสภาทนายความ(ส.ท. ๒)๓. ประกาศผู้อำนวยการเลือกตั้งนายก/กรรมการสภาทนายความ เรื่อง รับสมัครผู้สมัครรับเลือกตั้ง (ส.ท. ๓)๔. ส.ท.๔๕. ประกาศผู้อำนวยการเลือกตั้งเรื่อง วันเลือกตั้งและระยะเวลารับสมัคร (ส.ท. ๕)๖. ประกาศผู้อำนวยการเลือกตั้งเรื่อง กำหนดหน่วยเลือกตั้ง (ส.ท. ๖)๗.ประกาศผู้อำนวยการเลือกตั้ง เรื่อง เปลี่ยนแปลงหน่วยเลือกตั้ง (ส.ท. ๗)๘..ประกาศผู้อำนวยการเลือกตั้งนายก/กรรมการสภาทนายความเรื่อง ระบุที่เลือกตั้ง (ส.ท. ๘)๙.ส.ท.๙๑๐.ประกาศผู้อำนวยการเลือกตั้ง เรื่อง ถอนการสมัครรับเลือกตั้ง (ส.ท. ๑๐)๑๑.บัญชีรายชื่อผู้สมัครรับเลือกตั้งเป็นนายก/กรรมการซึ่งผู้อำนวยการเลือกตั้งได้รับสมัครไว้แล้ว (ส.ท. ๑๑)๑๒.ประกาศผู้อำนวยการเลือกตั้ง นายก/กรรมการสภาทนายความ เรื่อง แต่งตั้งคณะกรรมการเลือกตั้งและเจ้าหน้าที่ผู้ดำเนินการเลือกตั้ง(ส.ท. ๑๒)๑๓.(ส.ท. ๑๓)๑๔.ประกาศผู้อำนวยการเลือกตั้ง เรื่องบัญชีรายชื่อผู้เลือกตั้ง (ส.ท. ๑๔)๑๕.หนังสือแต่งตั้งผู้แทนผู้สมัคร (ส.ท. ๑๕)๑๖.ป้ายสำหรับปิดช่องใส่บัตรเลือกตั้ง (ส.ท. ๑๖)๑๗.แบบกรอกคะแนน (ส.ท. ๑๗)๑๘.ใบรับหนังสือทักท้วงของผู้สมัคร หรือผู้แทนผู้สมัคร (ส.ท. ๑๘)๑๙.รายงานแสดงผลของการนับคะแนน (ส.ท. ๑๙)ด้านหน้า๒๐.ประกาศหน่วยเลือกตั้งที่...........จังหวัด........... เรื่อง ผลของการนับคะแนน (ส.ท.๒๐)๒๑.ประกาศประธานคณะกรรมการมรรยาททนายความ เรื่อง ผลการเลือกตั้ง (ส.ท. ๒๑)๒๒.ประกาศประธานคณะกรรมการมรรยาททนายความ เรื่อง ผลการเลือกตั้งในกรณีที่ไม่ต้องทำการลงคะแนนเลือกตั้ง(ส.ท. ๒๒)๒๓.ประกาศคณะกรรมการมรรยาททนายความ เรื่อง รับรองการได้รับเลือกตั้ง (ส.ท. ๒๓)๒๔.ทำเนียบนายก/กรรมการสภาทนายความ (ส.ท. ๒๔)๒๕.บัญชีรายชื่อผู้แทนผู้สมัครเป็นนายก/กรรมการสภาทนายความ (ส.ท. ๒๕)(ดูข้อมูลจากภาพกฎหมาย)มณฑิตา/ผู้ตรวจ๒ พฤศจิกายน ๒๕๕๓นฤดล/ผู้ตรวจ๑๑ มกราคม ๒๕๕๔[๑] ราชกิจจานุเบกษาเล่ม ๑๐๓/ตอนที่ ๒๕/ฉบับพิเศษ หน้า ๑๗/๑๔ กุมภาพันธ์ ๒๕๒๙